திருக்குறள்: 69 (ஈன்ற) ஈன்ற பொழுதிற் பெரிதுவக்குந் தன்மகனைச்||  சான்றோ னெனக்கேட்ட தாய். (09) | பரிமேலழகர் உரை (இதன்பொருள்) ஈன்ற பொழுதின் பெரிது உவக்கும் = (தான்) பெற்ற பொழுதை மகிழ்ச்சியினும் மிக மகிழும்; தன்மகனைச் சான்றோன் எனக் கேட்ட தாய் =  தன்மகனைக் (கல்வி கேள்விகளான்) நிறைந்தானென்று (அறிவுடையார்) சொல்லக் கேட்ட தாய். பரிமேலழகர் உரைவிளக்கம் கவானின்கட்❖ கண்ட பொதுவுவகையினுஞ் சால்புடையனெனக் கேட்ட சிறப்புவகை பெரிதாகலின் ‘பெரிதுவக்கும்’ எனவும், பெண்ணியல்பால் தானாக அறியாமையிற் ‘கேட்டதாய்’ எனவுங் கூறினார். ‘அறிவுடையார்’ என்பது வருவிக்கப்பட்டது. சான்றோரென்றற்கு உரியர் அவராகலின்.